# Seadistamine

Seadistustedialoog sisaldab valikuid, mis võimaldavad muuta &appname; vaikimisi käitumist.

Klõps nupule Rakenda kehtestab muudatused otsekohe ilma dialoogi sulgemata, nupule OK klõpsates aga rakendatakse muudatused ja dialoog suletakse. Nupp Loobu sulgeb dialoogi, kuid eelnevalt juba rakendatud muudatused jäävad kehtima. Nupp Vaikeväärtused lähtestab aktiivse kaardi valikud ja kehtestab taas vaikimisi kehtivad väärtused, nupp Abi aga avab &khelpcenter;e &appname; käsiraamatu vastava osaga.

Mõningaid peenemaid, aga ühtlasi ebaolulisemaid asju saab muuta ainult seadistustefaili otse redigeerides. Sellest kõneldakse lähemalt osas Peidetud valikud.

## Üldised valikud

Üldiste valikute dialoog Üldiste valikute dialoog

Üldised valikud määravad kindlaks üldise käitumise. Pildid võib näiteks salvestada andmefailidesse või ka eraldi &appname; rakendusekausta. Samuti võib lasta &appname; käivitamisel automaatselt avada andmefaili, mis oli avatud rakenduse viimase sulgemise ajal. Päeva nõuannete dialoog sisaldab mõningaid tulusaid näpunäiteid &appname; kasutamise kohta ning see võidakse avada samuti rakenduse käivitamisel. Eriti algajal ei teeks sugugi paha mõned nõuanded läbi lugeda, enne kui dialoog sulgeda.

Vormindamisvalikud võimaldavad määrata &appname; automaatse vormindamise ulatust. Vaata ka osa Väljade vormindamine. Tähesuurus ja vormindamine on eri valikud, sest välja teksti tähesuurust võib muuta ka ilma sõnade järjekorda muutmata ning vastupidi. Teatavate sõnade puhul võib välistada nende muutmise suurtäheliseks. Automaatse vormindamise alla käivad pealkirjades olevad artiklid, samuti isikunimede prefiksid ja sufiksid. Väärtuste enda puhul tähesuurust ei arvestata, küll tuleb eri väärtused eraldada semikooloniga.

Vormindamise reeglite aluseks on inglise keeles levinud tavad, mis ei pruugi sobida teistele keeltele. Artiklid viiakse pealkirja lõppu ja eraldatakse komaga. Isikunimed vormindatakse nii, et kõigepealt seisab perekonnanimi ja siis koma järel eesnimi. Nimega kaasnevad sufiksid, näiteks Jr., jäetakse perekonnanime juurde. Ka prefiksid, näiteks von jäetakse perekonnanime juurde, kuid väärtuste sortimisel neid eiratakse.

John Q. von Public, III asemele tuleb von Public, III, John Q. ning sortimisel võetakse aluseks Public.

Toetatud on ainult ühest sõnast koosnevad prefiksid. Kui nimeosaks on näiteks van der, siis tuleb perekonnanime prefiksite nimekirja lisada nii van kui ka der. Sortimisel on toetatud ka ülakomaga lõppevad artiklid.

Tegelikke väärtusi kogus ei muudeta, muutub ainult liideses nähtav tekst. Sestap saab vormindusvalikuid mis tahes moel muuta, ilma et see mõjutaks kogu andmeid.

## Trükkimisvalikud

&appname; kasutab &xslt; malli &HTML;-i loomiseks ja edastab selle siis &kde; trükkimisteenusele. Trükitakse ainult väljad, mis on näha veeruvaates. Kui kogu on filtreeritud, trükitakse ainult nähtavad väljad. Samas näidatakse ka hoiatust, kui filter on parajasti aktiivne.

Trükkimisvalikute dialoog Trükkimisvalikute dialoog

Trükkimisvalikud võimaldavad kogu trükkimisel muuta mõningal määral vormindust. Kui Pealkirjade ja nimede vormindamine on märgitud, siis trükkimisel vormindatakse väljad automaatselt. Vastasel juhul trükitakse need täpselt sellistena, nagu nad on sisestatud.

Trükkimisel kasutatav vaikimisi laaditabel trükib kogu väljade väärtused veergudes. Valik Välja päiste trükkimine määrab, kas veeru kohal trükitakse ka välja pealkiri.

Trükkimisel sorditakse kirjed nii, nagu nad esinevad veeruvaates. Lisaks võib neid lasta rühmitada sellisena, nagu neid näeb rühmavaates.

Kui väljatrükki soovitakse kaasata ka pildid, võib lasta nende suurust muuta, säilitades samas proportsioonid. Pildi maksimumlaius ja maksimumkõrgus määravad kindlaks pildi maksimaalsed mõõtmed, kuid need võivad sõltuvalt pildist mõistagi reaalselt olla ka väiksemad.

## Mallide valikud

Kirjevaade kasutab väljade väärtuste näitamiseks malle. Igale kogutüübile saab määrata omaette malli. Mõned mallid, näiteks album või video, on mõeldud konkreetsele kogutüübile ning kirjevaade näitab veateadet, kui neid kasutatakse mõnda teist tüüpi kogu puhul. Nupuga Eelvaatlus saab avada akna, mis näitab, milline mall välja näeb. Mallile võib määrata meelepärased fondid ja värvid ning kõik vaikimisi mallid arvestavad nende määrangutega. Kohandatud mallid aga ei pruugi nendega arvestada, sõltuvalt sellest, mida ja kuidas on kohandatud.

Lisamalle saab paigaldada kas käsitsi või laadida alla aadressilt kde-files.org, milleks tuleb klõpsata nupule Laadi alla. Kõiki kasutaja paigaldatud malle saab ka kustutada. Kirjemallid salvestatakse kataloogi `$`KDEHOME`/share/apps/tellico/entry-templates/`.

Kui lood ise uue malli, võiksid kaaluda ka mõtet laadida see üles saidile kde-files.org!

Mallide valikute dialoog Mallide valikute dialoog

## Andmeallikate valikud

&appname; võib andmete importimiseks kasutada eri allikaid, mida saab seadistada andmeallikate dialoogis. Võimalikke tüüpe ja allikaid on päris palju:

- Amazon.com-i veebiteenused

- the Internet Movie Database,

- z39.50 serverid,

- SRU serverid,

- Entrezi (PubMed) andmebaasid,

- Yahoo! audiootsing,

- AnimeNfo.com,

- Internet Bookshop Italia,

- ISBNdb.com,

- GCstari pluginad,

- arxiv.org,

- bibsonomy.org,

- citebase.org,

- crossref.org,

- Discogs.com,

- Wine.com,

- TheMovieDB.org,

- MusicBrainz.org,

- GiantBomb.com,

- OpenLibrary.org,

- Freebase.com,

- muud välised skriptid või rakendused,

- mis tahes mainitud allikate kombinatsioon.

Andmeallikate valikute dialoog Andmeallikate valikute dialoog

Uusi allikaid saab lisada nupule Uus... klõpsates, olemasolevaid saab aga muuda või kustutada vastavalt nuppudega Muuda... ja Kustuta. Samuti saab muuta allikate järjekorda, millega neid näidatakse kirje uuendamise menüüs.

Lisamalle saab alla laadida autori võrguhoidlast, klõpsates nupule Laadi alla. Need skriptid on autori poolt gpg-allkirjastatud, et kaitsta kasutajaid tundmatutest allikatest pärit ohtlike skriptide eest, mis võivad tekitada sinu süsteemile kahju.

Ära kunagi paigalda ja käivita skripti, mis on pärit ebausaldusväärsest allikast. Need käivitatakse kasutajaga võrdsetes õigustes, mistõttu võivad muuta või kustutada faile või muul moel süsteemi segi paisata.

Paljud andmeallikad pakuvad rohkem teavet kui &appname; vaikimisi väljad. Neid muid välju näeb seadistustepaneelist paremal. Kui mõni neist väljadest märkida, lisatakse need kogusse, kui sellest andmeallikast lisatakse mõni kirje.

### Raamatute ja bibliograafiate andmeallikad

#### z39.50 serverid

z39.50 protokolli tarvitatakse raamatukogude ja biblioinfo pakkujate kasutamiseks kogu maailmas. Avalike z39.50 serverite nimekirjad leiab muu hulgas aadressilt indexdata.dk. &appname; pakub mitmeid valmisseadistusi suuremate raamatukogude tarbeks, aga muidugi võib ka ühenduse teabe ise kirja panna.

&appname; võib lugeda MODS-i, USMARC-i, MARC21 ja UNIMARC-i vormingus andmeid, kasutades selleks yaz'i teeki. Lisaks on piiratud määral toetatud GRS-1 vorming.

Mõne eelnevalt seadistatud raamatukogu kasutamiseks märgi vastav ruuduke ja vali siis raamatukogu. Teised seadistusvalikud on sel juhul mitteaktiivsed. Kui tahad aga info käsitsi sisestada, jäta ruuduke märkimata.

z39.50 kasutab vaikimisi porti 210, kuid mõned serverid võivad kasutada ka mõnda muud porti. &appname; eeldab, et server kasutab MARC-8 kodeeringut, kui see pole just teisiti määratud. Väära kodeeringu kasutamisel võib programmi väljundis näha veateadet ning ka kirjeid ei pruugi olla võimalik hankida.

Mõned serverid nõuavad kasutamiseks kasutajanime ja parooli. &appname; võib parooli ka salvestada, aga pane tähele, et see kirjutatakse &appname; seadistustefaili lihttekstina ega ole sestap turvaline. Enamiku avalike serverite korral võib kasutajanime ja parooli välja tühjaks jätta.

#### SRU serverid

SRU on lühend sõnadest Search/Retrieve via &URL; (otsimine/hankimine URL-i vahendusel) ning see kujutab endast internetiotsingute standardprotokolli. Mõned raamatukogud tarvitavad seda ligipääsu võimaldamiseks oma andmekataloogidele. Tuntuim neist on arvatavasti USA Kongressi raamatukogu.

#### Entrezi andmebaasid

Entrez on lõimitud tekstipõhine otsingu- ja hankesüsteem, mida kasutab USA Riiklik Biotehnoloogiateabe Keskus (NCBI). Tuntuim Entrezi andmebaas on PubMed, paljudest bioloogiaajakirjadest artikleid koondab andmebaas. Praegu toetabki &appname; ainsa Entrezi andmebaasina PubMedi.

#### Biblioandmebaasid

arXiv.org, Bibsonomy, Citebase ja CrossRef on teadusartiklite ja biblioteabe internetiandmebaasid. CrossRefi allika kasutamiseks tuleb luua konto ja lisada oma konto teave andmeallika seadistusse.

#### Internet Bookstore Italia

IBS ehk Internet Bookstore Italia on Itaalina internetiraamatupood.

#### ISBNdb.com

ISBNdb.comon raamatute internetiandmebaas, mis koondab kogu maailma raamakogude andmekogusid.

#### OpenLibrary.org

OpenLibrary.org on raamatute internetiandmebaas, mille eesmärk on luua omaette lehekülg igale raamatutele.

### Koomiksite andmeallikad

#### AnimeNfo.com

AnimeNfo on populaarne veebilehekülg teabe hankimiseks anime ehk Jaapani multifilmide kohta.

### Filmide andmeallikad

#### Internet Movie Database (interneti filmide andmebaas)

Internet Movie Database pakub teavet filmide ja videode kohta. Kui otsida isikut ning saadakse enam kui üks võimalik vastus, avatakse dialoog, kus saab valida õige isiku. Seadistamisvalikutes on võimalik määrata IMDb riik ja see, kas pildid samuti tõmmatakse või mitte. Kuna IMDb võib tagastada rohkelt osatäitjaid, saab nende arvu piirata.

#### TheMovieDB.org

TheMovieDB.org on vaba ja avatud filmide internetiandmebaas. Nõutav on siiski registreerimine vaba ja tasuta konto saamiseks.

### Muusika andmeallikad

#### Discogs.com

Discogs.com on kasutajate loodav muusikaandmebaas, mis sisaldab teavet esitajate, firmade ja nende väljaannete kohta. Nõutav on registreerimine vaba ja tasuta konto saamiseks.

#### MusicBrainz.org

MusicBrainz.org on kogukonna kujundatav muusika metaandmete andmebaas, mille sihiks on luua kõikehõlmav muusikateabe veebilehekülg.

#### Yahoo! audiootsing

Yahoo! audiootsingut võib kasutada muusikaalbumite teabe otsimiseks. See andmeallikas on sageli kättesaamatu või töötab tõrgetega.

### Veinide andmeallikad

#### Wine.com

Wine.com müüb internetis veine ning võimaldab kasutada eri markide andmebaasi. Nõutav on registreerimine vaba ja tasuta konto saamiseks.

### Videomängude andmeallikad

#### GiantBomb.com

GiantBomb.com on suur kogukonna hooldatav videomängude andmebaas. Nõutav on registreerimine vaba ja tasuta konto saamiseks.

### Andmeallikad mitmele kogutüübile

#### Amazon.com

Amazoni veebiteenuste abil saab &appname; otsida kõigilt üheksalt rahvusvaheliselt saidilt, mida Amazon.com ülal peab: Ameerika Ühendriigid, Suurbritannia, Saksamaa, Jaapan, Prantsusmaa, Kanada. Hiina, Hispaania ja Itaalia.

Iga Amazon.com-i allika seadistamisel on kolm valikut: serveri asukoht, piltide suurus ja kaastöötaja ID. Osa Amazon.com-i teabest võib sisaldada pilti, näiteks raamatu või video kaanepilti. Selline pilt võib olla sõltuvalt konkreetsest juhust kolmes suuruses. Kaastöötaja ID on vajalik Amazon.com-i veebiteenuste kasutamiseks ning see lisatakse hangitud objekti linkidesse, nagu näeb ette Amazon.com-i veebiteenuste kasutamise litsentsileping.

#### GCstari pluginad

Kui GCstar on paigaldatud, võib &appname; ära kasutada suurt hulka GCstari otsingupluginaid. Sõltuvalt kogu tüübist on &appname; andmeallikana võimalik kasutada erinevaid internetiressursse.

#### Freebase.com

Freebase.com on väga mitmesugustel teemadel teavet koguv internetiandmebaas. Tellico suudab Freebase'ist otsida teavet raamatute, koomiksite, muusika, filmide, videomängude ja lauamängude kohta.

#### Välised skriptid või rakendused

Lihtne võimalus lõimida &appname; mujal loodud pluginatega on välised skriptid või rakendused, mille abil otsida muudest teabeallikatest. &appname; käivitab käsu ning edastab otsingusõna käsureavõtmena.

Mõned skriptid on juba &appname;ga kaasas. Allocine.fr on Prantsuse filmisait. Hispaania kultuuriministeerium kujutab endast Hispaaniaraamatute internetiandmebaasi. Dark Horse Comics on koomiksite väljaandja. Kõik kolm andmeallikat nõuavad Pythonit. BoardGameGeek on väga rohkelt lauamängude kohta teavet pakkuv veebilehekülg. See skript nõuab ruby olemasolu.

Määratud peab olema nii skripti tagastav kogutüüp kui ka andmete vorming. &appname; võib andmeid importida nii skriptidelt, mis kasutavad &appname; vaikimisi &XML; vormingut, kui ka skriptidelt, mis kasutavad muid vorminguid, näiteks bibtex.

Allika valikutes tuleb anda rakenduse täielik asukoht. Pane kindlasti tähele, et rakendus käivitatakse süsteemi samade õigustega nagu aktiivsel kasutajal, mistõttu ära kasuta skripte, mis on pärit ebausaldusväärsetest allikatest. Märgi vajalikud rakenduse toetatavad otsinguvõtmed ning sisesta nõutavad käsureavõtmed tekstikasti. Otsinguväärtus lisatakse `%1` asemele.

Juba kogus leiduvate kirjete uuendamiseks on mõeldud viimane märkeruut ja tekstikast. Sisestada tuleb uuenduse leidmiseks kasutatavad kirje väljad samas vormingus, mida kasutatakse tuletatud väärtusega väljade korral.

### Mitme andmeallika kombineerimine

Ühise allikana võib kasutada kuni kaheksa olemasoleva andmeallika kombinatsiooni, mille korral liidetakse kõigist allikatest pärit otsingutulemused. Enne allikate lisamist tuleb määrata kogu tüüp.

Kombineerimisel saab kasutada ainult olemasolevaid andmeallikaid. Otsingupäring saadetakse igale allikale ning tulemused kombineeritakse. Kuna ühendatud tulemused sõltuvad otsingutulemuste saamisest, võib kombineeritud tulemus olla sõltuvalt võrgu ja allika kiirusest erinev.