# &appname; käsiraamat

## Sissejuhatus

### &appname;

&appname; on kogude haldamise rakendus. Algselt oli see lihtne koduse raamatukogu haldur, kuid hiljem laienes, võimaldades nüüd hallata ka bibliograafiaid, koomikseid, videoid, muusikat, münte, marke, kogumiskaarte, videomänge, veine, lauamänge ja isegi failinimekirju. Lisaks saab luua kohandatud kogusid mis tahes laadi kogutavate asjade haldamiseks.

#### Mida &appname; endast kujutab

&appname; hoiab silma peal kogusse kuuluvatel asjadel ning pakub hõlpsat viisi sisestada iga kogu elemendi kohta teavet. Selleks on olemas mitut tüüpi väljad, samuti on võimalik lisada piiramatul hulgal kasutaja defineeritud välju. Kogu kirjeid saab rühmitada iga välja järgi, mis hõlbustab nende korraldamist, ning kohandavate vaadetega saab lasta näidata just nii palju või nii vähe teavet, kui seda parajasti vaja läheb.

Võimalik on jälgida esemete laenutusi, seda saab soovi korral seostada ka &korganizer;iga. Kogusid võib importida või eksportida väga paljudes vormingutes, mis lubab hõlpsasti andmeid vahetada või neid avaldada.

#### Mida &appname; endast ei kujuta

&appname; ei ole muusika- või videomängija. See ei paku võimalusi multimeediafailide esitamiseks või muutmiseks. Samuti ei paku see mingeid võimalusi pilditöötluseks. Kuigi &appname; suudab teataval määral hallata bibliograafiaid, ei ole see samas kõigi võimalustega bibliograafiarakendus. Samuti ei pretendeeri &appname; sugugi sellele, et olla kõigi võimalustega relatsiooniline andmebaas.

Omamoodi lahtiütlusena võib sõnada, et &appname; on selle autori hobi, mistõttu ei ole garanteeritud ükski selle funktsioon, kasulikkus ega midagi muud. Täpsemat teavet võib leida litsentsideklaratsioonist.

### Terminoloogia

#### Kogud

&appname; seisukohalt on kogu dokument. Igas &appname; failis sisaldub ainult üks kogu. Kogu sisaldab suvalise arvu välju ja kirjeid. &appname; toetab vaikimisi 12 konkreetset kogutüüpi: raamatud, bibliograafiakirjed, koomiksid, videod, muusika, kogumiskaardid, mündid, margid, videomängud, veinid, lauamängud ja failinimekirjad. Lisaks on mis tahes laadi kogumisobjektide või nimekirjade tarbeks mõeldud üldine tühi kogumall.

#### Kogu väljad

Igas kogus võib olla piiramatul hulgal välju. &appname; toetab 11 väljatüüpi, mis võimaldavad kasutada väga erinevaid andmeid. Välju saab redigeerida kogu väljade dialoogis ning neist kõneleb lähemalt väljatüüpide osa.

#### Kogu kirjed

Kirje on &appname; põhielement. Iga kirje sisaldab kogu konkreetse välja konkreetset väärtust. Kogus võib teoreetiliselt olla piiramatul hulgal kirjeid, ehkki arvestades seda, et terve kogu on alati mälus, võib liiga suur kirjete arv aeglustada rakenduse tööd.

&appname;t on testitud koguga, mis sisaldas 10 000 kirjet, ja selle puhul oli kiirus rahuldav. Aga kui kogus on palju suuri pilte, võib laadimis- ja töötlemisaeg tunduvalt suureneda. Jõudlust saab parandada, kui lasta &appname;l salvestada pildid andmefailist eraldi kas rakendusepõhisesse kataloogi või andmefailiga seotud kataloogi. Täpsemat teavet selle kohta leiab seadistamissektsioonist.

&fundamentals-chapter; &details-chapter; &importing-exporting-chapter; &advanced-chapter; &configuration-chapter; &hacking-chapter; &faqs-chapter; &menus-chapter;

## Autorid ja litsents

&appname;

Rakenduse autoriõigus 2001-2011: &robby; &email;

Dokumentatsiooni autoriõigus 2001-2011: &robby; &email;

Tõlge eesti keelde: Marek Laane bald@smail.ee

&underGPL; &underFDL;

Käesoleva käsiraamatu autor on andnud sulle ka loa kasutada selle sisu vastavalt FreeBSD dokumentatsiooni litsentsi tingimustele, kui sa nii soovid. Kui sa soovid lubada käesoleva sisu enda versiooni kasutada ainult FreeBSD dokumentatsiooni litsentsi alusel, mitte aga GFDL alusel, siis anna sellest otsusest teada, kustutades GFDL märke ja asendades selle märke ja muude vajalike elementidega, mida nõuab FreeBSD dokumentatsiooni litsents. Kui sa ei kustuta mainitud GFDL märget, võib käesoleva faili sinu versiooni kasutaja kasutada seda kas GFDL või FreeBSD dokumentatsiooni litsentsi alusel.

## Paigaldamine

### &appname; hankimine

&appname; kodulehekülg on &homepage;. Siit leiab uuendusi ja uudiseid.

### Kompileerimine ja paigaldamine

&install.compile.documentation;
&documentation.index;